[{"text_idx": "#000003", "text": "O\u2019r holl ddigwyddiadau dynol, marwolaeth sy\u2019n peri\u2019r pryder dyfnaf. Wrth i farwolaeth agosa\u0301u, ein marwolaeth ni\u2019n hunain neu farwolaeth rhywun sy\u2019n agos atom, hynny sydd, ar unwaith, yn hollbwysig ac yn brif bryder i ni."}, {"text_idx": "#000004", "text": "Os ydych chi, neu anwylyd, yn paratoi ar gyfer marwolaeth ac fe hoffech ein cefnogaeth, cysylltwch ag unrhyw un o\u2019n Clerigion. Mae\u2019r sawl mewn galar angen eu nerthu gan weddi\u0308au ar adeg marwolaeth ac yn ystod eu galar cyn yr angladd."}, {"text_idx": "#000005", "text": "Yn ystod y Gwasanaeth Angladd mae yna: gyfle i fyfyrio ar fywyd y person sydd wedi marw; cysuro\u2019r galarwyr; cymeradwyo\u2019r person sydd wedi marw i Dduw a chyflwyno\u2019r corff ar gyfer ei gladdu neu\u2019i amlosgi"}, {"text_idx": "#000007", "text": "os yw\u2019n briodol, gellir dathlu Offeren Angladd (neu Offeren Requiem), yn enwedig os yw\u2019r person sydd wedi marw wedi bod yn Gristion mewn gair a gweithred ac yn derbyn Cymun yn yr Eglwys yn rheolaidd."}, {"text_idx": "#000008", "text": "o dan amgylchiadau eraill, bydd y Gwasanaeth Angladd ar ffurf o ddarlleniadau, myfyrio a gweddi a allai gynnwys emynau a cherddoriaeth arall addas."}, {"text_idx": "#000009", "text": "Fel arfer, bydd yr angladd yn un o\u2019n heglwysi os yw\u2019r ymadawedig wedi byw ym Mro Enlli, wedi marw yn yr Ardal Weinidogaeth neu gyda chysylltiad a\u0302\u2019r eglwys a\u2019r ardal. Fel arfer, mae\u2019r trefniadau\u2019n cael eu gwneud trwy Ymgymerwyr o\u2019ch dewis chi. Bydd angen eu hysbysu eich bod yn dewis angladd Eglwys ac os byddech yn hoffi eglwys benodol."}]